en fi en fi fi fi fi en fi fi fi fi en fi fi fi fi en fi fi fr fi fi jbo es fi fi fi fi en fi fi fi fi en fi fi fi fi en fi fi fr fi fi fi en fi fi fi fi fi fi fi fi fi fi fi es fi fi fi fi fi fi fi fi fi en fi fi fi fi en es fi fr es en en en
Rugby? - Helsinki Rugby Club
Rugby on maailman paras laji
Laji on atleettinen, fyysinen ja monimuotoinen. Siksi rugby sopiikin loistavasti kaikenlaisille pelaajille, olit sitten pieni, painava, hidas tai entinen maajoukkueurheilija. Harjoituksista tulet löytämään hyvää treeniseuraa, uusia tuttavuuksia ja elinikäisiä ystäviä. Joukkueen henki on uskomaton kokemus, jota et monesta lajista löydä!
Lajista on olemassa monta muotoa:
Viidentoista pelaajan joukkue (15’s) on perinteinen Rugbyn muoto. Jokaisella joukkueella on 8 etupelaajaa, ”forwardit”, jotka vyöryvät vastustajien yli voimallaan, ja seitsemän takapelaajaa, ”backsit”, kevyempiä pelaajia, jotka harhauttavat vastustajat heidän nopeudellaan, ketteryydellään ja timantinkovilla syötöillä.
Seiska eli seitsemän pelaajan joukkueilla pelattava rugbya pelataan myös Suomessa talvella. Seiska on nopeatempoista ja ketterää, ja sille on ominaista huikeat juoksukuviot, kikat ja syötöt.
Lisäksi Touch ja Tag rugby ovat lajin muotoja, joissa ei ole taklauksia.
Rugbya pelataan yli 100 maassa, ja harrastajia lajilla on yli 8,5 miljoonaa. Rugby on aidosti maailmanlaajuinen laji.
Lajin harrastajana tulet saamaan varmasti lämminhenkisen vastaanoton missä tahansa rugbyseurassa maailmalla.
Laji on ovesi kansainvälisiin tuttavuuksiin!
Legenda kertoo, että laji syntyi Rugbyn koulussa Isossa-Britanniassa vuonna 1823. Tällöin poika nimeltä Web-Ellis, pelatessaan jalkapalloa, ottikin pallon käteen ja lähti juoksemaan!
Tänä päivänä joka neljäs vuosi järjestettävissä Rugbyn maailmanmestaruuksissa voittaja saa Web-Ellis -pokaalin.
Rugbyssa on läsnä vahva sisukkuus ja urheiluhenki. Pelaaminen voi aluksi näyttää täydeltä sekasotkulta, mutta lajissa on tiukat säännöt, ja pelituomarin auktoriteetti on kyseenalaistamaton.
Suomessa Rugby on kasvava laji, jossa pääset kosketuksiin ihmisiin monista eri kulttuureista ja taustoista.
Katso, miltä Rugby näyttää maailmalla
Miten opin lajista lisää?
Viikottaiset harjoituksemme ja alkeiskurssimme ovat kaikille avoimia. Aikaisempaa kokemusta ei tarvitse olla! Lisäksi muutama video, joista voit oppia lisää, englanniksi:
World rugbyn aloittelijan opas
Toivotamme aina uudet pelaajat tervetulleiksi, aina hauskaa peliseuraa etsivistä kilpailuhenkisimpiin pelaajiin. Tarjoamme tasokkaita pelejä ja hyvää seuraa!
Essi Kara and Julia Kiekeben